ประจำเดือนหมดวันที่15กค. วันที่16เช้ามีเพศสัมพันธ์กับแฟนแบบไม่ได้ป้องกัน แล้วได้กินยาคุมฉุกเฉินหลังอาบน้ำเสร็จ วันที่30กค.มีเลือดมาเหมือนเป็นประจำเดือน จะตั้งครรภ์ไหมคะ?
สวัสดีค่ะ การมีเพศสัมพันธ์หลังประจำเดือนหมดทันที ยังมีโอกาสตั้งครรภ์ได้อยู่ ไม่ควรพยายามทำการนับวันปลอดภัยเพื่อคุมกำเนิดอย่างเด็ดขาด เพราะโอกาสผิดพลาดมีได้สูงมากค่ะดังนั้นในกรณีนี้อาจมีข้อบ่งชี้การใช้ยาคุมฉุกเฉิน ซึ่งถ้าได้กินภายใน 72 ชั่วโมงหลังมีเพศสัมพันธ์ กินครบตามข้างฉลากกำหนด จะช่วยลดโอกาสตั้งครรภ์ลงไปได้ประมาณ 80-90% หลังใช้ยาอาจมีเลือดออกผิดปกติทางช่องคลอดตามมาได้ประมาณ 1-2 สัปดาห์หลังจากนั้น และทำให้ประจำเดือนคลาดเคลื่อนไปได้การมีเพศสัมพันธ์ครั้งถัดไปควรใช้ถุงยางอนามัย หรือกินยาคุมแบบแผงรายเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้นอีกครั้ง ให้ผลบวกได้ 10-14 วันหลังปฏิสนธิ หรือไปยืนยันผลที่รพ.